ΓΡΑΠΤΗ ΕΡΩΤΗΣΗ P-1720/01

υποβολή: Hanja Maij-Weggen (PPE-DE) προς την Επιτροπή

(6 Ιουνίου 2001)

Θέμα: Ευρωπαϊκή ενίσχυση στο Κέντρο Biomedical Primate Research Centre (B.P.R.C.) στο Rijswijk

Είναι σε θέση η Επιτροπή να επιβεβαιώσει την πληροφορία σύμφωνα με την οποία διατίθενται σε ετήσια βάση από τον κοινοτικό προϋπολογισμό περίπου 3 εκατομμύρια ECU για τη στήριξη ερευνητικών προγραμμάτων του B.P.R.C.;

Γνωρίζει η Επιτροπή ότι το ως άνω κέντρο αποτελεί αντικείμενο έντονης κριτικής επειδή:

- παρά το γεγονός ότι σε πολλές χώρες έχουν απαγορευθεί - για δεοντολογικούς λόγους - τα πειράματα σε πρωτεύοντα ζώα, το ως άνω Κέντρο εξακολουθεί να διεξάγει πειράματα ακόμη και σε χιμπατζήδες·

- η χρησιμότητα των εν λόγω πειραμάτων τίθεται συνεχώςπό αμφισβήτηση, ενώ η βιομηχανία φαρμάκων δεν χορηγεί σχεδόν καμία ενίσχυση στο B.P.R.C.

- τα ως άνω ζώα διαβιούνπό απαράδεκτες συνθήκες;

Σε ποια θέση του Προϋπολογισμού βρίσκονται εγγεγραμμένες οι εν λόγω ενισχύσεις και ποια είναι η νομική τους βάση;

Απάντηση του κ. Busquin εξ ονόματος της Επιτροπής

(25 Ιουλίου 2001)

Στο πλαίσιο του πέμπτου προγράμματος πλαισίου έρευνας και τεχνολογικής ανάπτυξης (ΕΤΑ) της Κοινότητας (1998-2002), που θεσπίστηκε με την απόφαση αριθ. 182/1999/ΕΚ του Ευρωπαϊκού Κοινοβουλίου και του Συμβουλίου, της 22ας Δεκεμβρίου 1999(1), η Επιτροπή έχει έως τώρα χρηματοδοτήσει το Biomedical Primate Research Centre (BPRC) με συνολικό ποσό περίπου 4,3 εκατομμύρια ευρώ. Η χρηματοδότηση αφορά ορισμένα τριετή ερευνητικά έργα τα οποία ξεκίνησαν το 1999 και το 2000. Τα εν λόγω έργα καλύπτουν ερευνητικές περιοχές όπως η ανάπτυξη εμβολίων και φαρμάκων για τον ιό της ανοσολογικής ανεπάρκειας του ανθρώπου (HIV), τη φυματίωση, την ελονοσία και την ηπατίτιδα C.

Το BPRC συμμετέχει κυρίως σε ερευνητικά έργα τα οποία χρηματοδοτούνται από το πρόγραμμα Ποιότητα ζωής (Κονδύλιο του προϋπολογισμού: B1.6111) στο πλαίσιο του πέμπτου προγράμματος πλαισίου ΕΤΑ της Κοινότητας.

Η Επιτροπή έχει επιδείξει ιδιαίτερη επαγρύπνηση όσον αφορά τα πειράματα σε ζώα και τις συνθήκες διαβίωσης των ζώων κατά την εφαρμογή του πέμπτου προγράμματος πλαισίου.

Το παράρτημα του πέμπτου προγράμματος πλαισίου, το οποίο αφορά το πρόγραμμα Ποιότητα ζωής και το παράρτημα του ειδικού προγράμματος Ποιότητα ζωής(2) αμφότερα προσδιορίζουν ότι η χρηματοδότηση έρευνας στην οποία συμμετέχουν ζώαπόκειται σε περιορισμούς στο πλαίσιο του εν λόγω προγράμματος όσον αφορά τα πειράματα σε ζώα και τις δοκιμές σε ζώα που μπορούν, στο μέτρο του δυνατού, να αντικατασταθούν με εργαστηριακές μεθόδους ή με άλλες εναλλακτικές μεθόδους. Όλοι οιποψήφιοι για τηνποβολή προτάσεων έχουν τηνποχρέωση να περιγράφουν τις διαδικασίες που χρησιμοποιούν προκειμένου να τηρούν τις αρχές των 3R (replacement, reduction and refinement - αντικατάσταση, μείωση, τελειοποίηση) και να προστατεύουν τις συνθήκες διαβίωσης των ζώων.

Επιπλέον, η έρευνα για την ανάπτυξη εναλλακτικών μεθόδων για πειράματα σε ζώα και για τις συνθήκες διαβίωσης των ζώωνποστηρίζεται στο πλαίσιο του εν λόγω προγράμματος.

Μια ανεξάρτητη ηθικής φύσεως επανεξέταση εφαρμόζεται συστηματικά στο πλαίσιο του ειδικού προγράμματος Ποιότητα ζωής για προτάσεις που ασχολούνται με ευαίσθητα θέματα όπως η χρησιμοποίηση πρωτευόντων θηλαστικών εκτός του ανθρώπου. Η ομάδα για την ηθικής φύσεως επανεξέταση συμπεριλαμβάνει μεταξύ άλλων εκπροσώπους των ομάδων για τις συνθήκες διαβίωσης των ζώων. Η ηθικής φύσεως επανεξέταση διασφαλίζει ότι κάθε έρευνα που περιλαμβάνει ζώα διεξάγεται σύμφωνα με την οδηγία 86/609/ΕΟΚ του Συμβουλίου, της 24ης Νοεμβρίου 1986(3). Λαμβάνειπόψη το συνολικό όφελος της έρευνας που προτείνεται σε σχέση με το πιθανό κόστος όσον αφορά τον πόνο που προκαλείται στα ζώα. Περαιτέρω, οι συμμετέχοντες σε ερευνητικά έργα πρέπει να πληρούν όλες τις εθνικές νομικές και ηθικές απαιτήσεις. Η χρηματοδότηση του έργου δεν παρέχεται πριν απαντηθούν ικανοποιητικά όλα τα θέματα ηθικής τάξεως.

Το BPRC, το οποίο είναι εγκατεστημένο στην Κοινότητα αλλά είναι ανεξάρτητο από την Κοινότητα, έχει αναλάβει τη συμβατική δέσμευση να πληροί όλες τις εθνικές νομικές και ηθικές απαιτήσεις.

(1) ΕΕ L 26 της 1.2.1999.

(2) Απόφαση 1999/167/ΕΚ του Συμβουλίου, της 25ης Ιανουαρίου 1999 για τη θέσπιση ειδικού προγράμματος έρευνας, τεχνολογικής ανάπτυξης και επίδειξης με θέμα Ποιότητα ζωής και διαχείριση εμβίων πόρων (1998-2002) ΕΕ L 64 της 12.3.1999.

(3) ΕΕ L 358 της 18.12.1986.